**Ministru kabineta noteikumu projekta "Grozījumi Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Veikt grozījumus Ministru kabineta 2016. gada 15. marta noteikumus Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" atbilstoši Ekonomikas ministrijas ierosinātajiem grozījumiem darbības programmā "Izaugsme un nodarbinātība". Noteikumu grozījumi paredz:* noteikt, ka 4.2.1.1.pasākuma atbalstu var saņemt arī daudzdzīvokļu dzīvojamās mājas, kurās ir vismaz trīs dzīvojamo telpu grupas;
* samazināt uz 2018. gada 31. decembri sasniedzamo sertificēto izdevumu apmēru no 39 698 026 euro uz 30 007 856 *euro*;
* noteikt, ka gala labuma guvējiem (dzīvokļu īpašniekiem) vai to pilnvarotajām personām, kuras nav Publisko iepirkumu likuma subjekti, pakalpojumu sniedzēju atlases ietvaros netiek piemēroti normatīvie akti iepirkumu jomā;
* noteikt, ka 4.2.1.1. pasākuma publiskos resursus un to atmaksas var izmantot sabiedrības "Altum" aizdevumu finanšu instrumenta vadības izdevumu segšanai un sabiedrības "Altum" kapitāla atdeves nodrošināšanai;
* noteikt, ka sabiedrības "Altum" aizdevums tiek kombinēts ar grantu 50% apmērā.

Attiecīgie grozījumi atvieglos finansējuma saņemšanas nosacījumus, kā arī veicinās ātrāku 4.2.1.1.pasākuma ietvaros pieejamā finansējuma apguvi.Noteikumu projekts stāsies spēkā līdz ar tā pieņemšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. Pamatojums | Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 13. un 14. punkts. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ekonomikas ministrija ir izstrādājusi ierosinājumus izmaiņām Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi" (turpmāk – MK noteikumi Nr. 160).Izmaiņas nepieciešamas, lai paplašinātu daudzdzīvokļu dzīvojamo māju skaitu, kas var pretendēt uz atbalstu 4.2.1.1. specifiskā atbalsta mērķa pasākumā "Veicināt energoefektivitātes paaugstināšanu dzīvojamās ēkās" (turpmāk – 4.2.1.1. pasākums), precizētu granta apmēra noteikšanas principus, samazinātu uz 2018. gada 31. decembri sertificējamo izdevumu apmēru un veiktu citas izmaiņas.Tiesību akta projekts paredz šādas izmaiņas MK noteikumos Nr. 160:1. ***Noteikt, ka 4.2.1.1.pasākuma atbalstu var saņemt arī daudzdzīvokļu dzīvojamās mājas, kurās ir vismaz trīs dzīvojamo telpu grupas.***

Pašlaik, lai dzīvojamā mājas kvalificētos 4.2.1.1. pasākumam, tajā ir jābūt vismaz 5 dzīvokļiem. Saskaņā ar būvju klasifikatoru par daudzdzīvokļu dzīvojamo māju uzskatāma māja, kurā ir vismaz 3 dzīvojamo telpu grupas. Ņemot vērā, ka sabiedrība "Altum" kā 4.2.1.1.pasākuma ieviesējs ir sniegusi informāciju, ka četru un triju dzīvokļu māju iedzīvotāji izrāda interesi par energoefektivitātes pasākumu īstenošanu, kā arī, ka saskaņā ar būvju klasifikatoru par daudzdzīvokļu dzīvojamo māju uzskatāma māja, kurā ir vismaz trīs dzīvojamo telpu grupas, Ekonomikas ministrija ierosina MK noteikumus Nr. 160 saskaņot ar būvju klasifikatorā noteikto, paplašinot dzīvojamo māju skaitu, kas var kvalificēties 4.2.1.1. pasākuma atbalstam. Ņemot vērā ierosinātās izmaiņas, nepieciešams precizēt arī MK noteikumu Nr.160 31.1.apakšpunktā, kurā noteikts īpašumtiesību apmēra ierobežojums vienam dzīvokļa īpašniekam. Ņemot vērā minimālā dzīvojamo telpu ierobežojuma samazināšanu no 5 uz 3 dzīvokļu īpašumiem, nepieciešams precizēt, ka līdz šim noteikto 20% vietā vienam dzīvokļa īpašniekam var piederēt ne vairāk kā 33,3% no kopējā dzīvokļu īpašumu skaita. Ierobežojums joprojām nav attiecināms uz valsts un pašvaldību īpašumā esošiem dzīvokļu īpašumiem.1. ***Samazināt uz 2018. gada 31. decembri sasniedzamo sertificēto izdevumu apmēru no 39 698 026 euro uz 30 007 856 euro.***

Ņemot vērā, ka Ekonomikas ministrija ir ierosinājusi veikt grozījumus darbības programmas "Izaugsme un nodarbinātība", precizējot 4.2.1.1 pasākuma starpposma finanšu rādītāju no 39 698 026 *euro* uz 30 007 856 *euro*, attiecīgas izmaiņas nepieciešams veikt arī MK noteikumos Nr. 160.Sertificēto izdevuma apmēra samazināšanas nepieciešamība ir skaidrota vairākkārt, norādot gan uz energoefektivitātes paaugstināšanas projektu sagatavošanas specifiku, kas ir laikietilpīgs un sarežģīts process, gan 4.2.1.1. pasākuma novēloto uzsākšanu. Kā papildu kavējošie faktori jāmin:* finanšu instrumenta izmantošanas tempu kritums, ko ietekmēja bezmaksas Eiropas Investīciju fonda COSME programmas garantijas, kuras izmanto viens no lielākajiem energoefektivitātes projektu finansētājiem, būtiski mainot prognozes;
* līdzšinējā sabiedrības "Altum" pieeja izdevumu sertificēšanai, norādot tikai tos izdevumus, kuru pamatojošo dokumentāciju dzīvokļu īpašnieku pilnvarotā persona ir iesniegusi sabiedrībai "Altum" starpposma vai noslēguma pārskata veidā. Līdz ar to, 4.2.1.1.pasākuma projektu ietvaros faktiski veiktās izmaksas sabiedrība "Altum" virzīja sertificēšanai Centrālajai Finanšu un līgumu aģentūrai (turpmāk - CFLA) ar vairāku mēnešu novēlošanos, neatspoguļojot 4.2.1.1.pasākuma īstenošanas patiesos apmērus. Piemēram uz 2018. gada 15.jūniju no 4.2.1.1.pasākuma projektu kontiem ir apmaksāti rēķini 4,6 miljonu *euro* apmērā, savukārt uz šo pašu datumu sertificēto izdevumu apmērs bija vien 1,6 miljoni *euro*.

Lai risinātu minētos problēmjautājumus un iespēju robežās nodrošinātu uz 2018. gada 31. decembri sasniedzamo sertificēto izdevumu apmēru, sabiedrība "Altum" veiks pieejas maiņu par maksājumu pieprasījumos iekļaujamo izmaksu noteikšanu, maksājumu pieprasījumos iekļaujot komercbanku vai dzīvokļu īpašnieku pilnvaroto personu sniegto informāciju (projektu kontu izrakstus) par faktiski veiktajiem izdevumiem. Šī pieeja tiks īstenota jau sagatavojot maksājuma pieprasījumu par 2018. gada 2.ceturksnī sertificējamiem izdevumiem.Būtiski arī norādīt, ka uz 2018. gada 15.jūniju ar sabiedrību "Altum" bija noslēgti 96 energoefektivitātes paaugstināšanas pasākumu īstenošanas līgumi par kopējo publisko finansējumu 17,3 miljonu *euro* apmērā. Savukārt uz 4.2.1.1. pasākuma projektu kontiem bija pārskaitīti 10,5 miljoni *euro.*1. ***Ministru kabineta noteikumos Nr.160 noteikt, ka gala labuma guvējiem (dzīvokļu īpašniekiem) vai to pilnvarotajām personām, kuras nav Publisko iepirkumu likuma subjekti, pakalpojumu sniedzēju atlases ietvaros netiek piemēroti normatīvie akti iepirkumu jomā.***

Saskaņā ar 2016.gada 15.marta Ministru kabineta sēdes protokola Nr.13 37.§ 2.3.apakšpunktu Ekonomikas ministrijai tika uzdots:"2.3.izstrādāt norādījumus dzīvokļu īpašniekiem vai to pilnvarotai personai būvkomersanta, autoruzrauga un būvuzrauga atlasei, atbilstoši nosacījumiem par atklātu, pārredzamu, samērīgu un nediskriminējošo procedūru, izvairoties no interešu konfliktiem un nodrošinot energoefektivitātes paaugstināšanas pasākumu īstenošanas izmaksas atbilstoši vidējām tirgus cenām."Šāds uzdevums tika noteikts ņemot vērā uz Ministru kabineta noteikumu Nr.160 apstiprināšanas brīdi spēkā esošos 2013.gada 4.jūnija Ministru kabineta noteikumus Nr.299 "Noteikumi par iepirkuma procedūru un tās piemērošanas kārtību pasūtītāja finansētiem projektiem" (turpmāk – MK noteikumu Nr. 299), kā arī iegūto pieredzi 2007.-2013.gada Eiropas Savienības fondu plānošanas periodā, īstenojot 3.4.4.1.aktivitāti "Daudzdzīvokļu māju siltumnoturības uzlabošanas pasākumi" (3.4.4.1.aktivitāte). Kā viena no būtiskākajām negatīvajām 3.4.4.1.aktivitātes pieredzēm tika norādīts birokrātiskais slogs: "3.4.4.1.aktivitātes ieviešanas mehānisms ir radījis smagnēju birokrātisku slogu:* neefektīva iepirkuma procedūra un tās uzraudzība – iepirkuma pirmspārbaude, līgumu grozījumi utt;
* ierobežotas LIAA uzraudzības tiesības (iespējas reaģēt uz pārkāpumiem, tikai nemaksājot par jau paveiktajiem darbiem, lai gan pasūtītājs tos jau ir pieņēmis un apmaksājis);
* projektu uzraudzība ir vērsta uz procedūru ievērošanu nevis rezultātu sasniegšanu un kvalitatīvas būvniecības veikšanu - finanšu korekcijas primāri piemēro par iepirkuma procedūras neievērošanu vai līguma grozījumiem."[[1]](#footnote-3)

Norādīto apsvērumu dēļ Ekonomikas ministrija panāca vienošanos, ka dzīvokļu īpašniekiem vai to pilnvarotajām personām, kuras nav Publiskā iepirkuma likuma subjekti, nav jāpiemēro normatīvie akti iepirkumu jomā, taču vienlaikus, izvēloties pakalpojumu sniedzējus, nepieciešams piemērot trīs pamata principus – novērst interešu konfliktu, nodrošināt atbilstošas tirgus cenas, kā arī nodrošināt informācijas pieeju sabiedrībai. Sabiedrībai "Altum" tika noteikts pienākums publicēt informāciju par projektu īstenošanu, t.sk. par pakalpojumu sniedzējiem un izveidot metodiskos norādījumus, kuri nosaka – būvkomersantu atlase tiek veikta pēc vienādiem principiem, energoefektivitātes paaugstināšanas darbu izmaksām jābūt pamatotām, kā arī jāpārliecinās, vai pilnvarotai personai ar pakalpojumu sniedzēju nepastāv interešu konflikts.2017. gada 28. februārī stājās spēkā Ministru kabineta noteikumi Nr. 104 "Noteikumi par iepirkuma procedūru un tās piemērošanas kārtību pasūtītāja finansētiem projektiem" (turpmāk – MK noteikumi Nr. 104), aizstājot MK noteikumus Nr.299 un paplašinot personu loku, uz kuriem šis tiesiskais regulējums ir attiecināms.Saskaņā ar MK noteikumu Nr.104 2.punktu šie noteikumi attiecas uz jebkuru personu, kas saskaņā ar Eiropas Savienības fondu iestādes lēmumu, citas ārvalstu finanšu palīdzības starpniekinstitūcijas vai apsaimniekotāja lēmumu vai tādas personas lēmumu, kura ir pasūtītājs Likuma izpratnē, finansējumu līguma izpildei saņem no Eiropas Savienības politiku instrumentu vai citas ārvalstu finanšu palīdzības līdzekļiem, kā arī no valsts vai pašvaldību budžeta, izņemot finansējumu, kas tiek piešķirts kā kompensācija, turklāt MK noteikumi Nr.104 noteikumi attiecās arī uz tādu finansējumu, kas tiek piešķirts dotāciju (grantu) veidā.Ņemot vērā, ka saskaņā ar MK noteikumu Nr. 160 36. punktu dzīvokļu īpašnieki ar pilnvarotās personas starpniecību attiecināmo izmaksu segšanai no sabiedrības "Altum" var saņemt grantu, aizdevumu vai garantiju cita finansētāja finansējuma saņemšanai, uz tiem būtu attiecināmi MK noteikumi Nr.104.Lai saglabātu MK noteikumu Nr. 160 saskaņošanas laikā panākto vienošanos par to, ka gala labuma saņēmējiem vai to pilnvarotajām personām, kas nav Publisko iepirkumu subjekti, nav pienākums piemērot MK noteikumus Nr.104, kā arī nodrošinātu vienlīdzīgu attieksmi pret esošajiem un plānotajiem gala labuma saņēmējiem, nepieciešams skaidri un nepārprotami MK noteikumos Nr.160 noteikt, ka MK noteikumi Nr.104 MK noteikumos Nr.160 minētajiem gala labuma guvējiem un pilnvarotajām personām, kas nav Publisko iepirkuma likuma subjekti, nav jāpiemēro.1. ***Noteikt, ka 4.2.1.1. pasākuma publiskos resursus un to atmaksas var izmantot sabiedrības "Altum" aizdevumu finanšu instrumenta vadības izdevumu segšanai un sabiedrības "Altum" kapitāla atdeves nodrošināšanai.***

Ministru kabineta 2016. gada 1. novembra sēdes protokola Nr. 58 47.§ 4.punktā Ekonomikas ministrijai tika uzdots pēc Eiropas Komisijas pozitīva viedokļa saņemšanas par sabiedrības "Altum" kapitāla izmantošanas maksas noteikšanu iesniegt izskatīšanai Ministru kabinetā informatīvo ziņojumu un protokollēmuma projektu par sabiedrības "Altum" kapitāla atdeves nodrošināšanu, īstenojot 4.2.1.1.pasākumu.Ņemot vērā 2017.gada 30.jūnijā saņemto Eiropas Komisijas Konkurences ģenerāldirektorāta pozitīvo viedokli par sabiedrības "Altum" sagatavoto dokumentu "Par atbalsta programmu īstenošanai izmantotā Altum pašu kapitāla atdevi", tika sagatavots un ar 2018. gada 15. maija Ministru kabineta sēdes protokollēmumu (prot. Nr.24 24.§) apstiprināts "Informatīvais ziņojums "Par akciju sabiedrības "Attīstības finanšu institūcija Altum" kapitāla atdeves nodrošināšanu, īstenojot 4.2.1.1.pasākumu "Veicināt energoefektivitātes paaugstināšanu dzīvojamās ēkās"". Pamatojoties uz šajā informatīvajā ziņojumā sniegto informāciju un uzdevumiem, Ekonomikas ministrija ierosina:* lai rastu līdzekļus sabiedrības "Altum" kapitāla atdeves nodrošināšanai, paredzēt, ka 4.2.1.1.pasākuma publiskos resursus un to atmaksas izmanto aizdevumu finanšu instrumenta vadības izdevumu segšanai (tāpat kā garantiju instrumentā);
* lai sabiedrības "Altum" kapitāla atdevi varētu segt no publiskā finansējuma atmaksām, paredzēt 4.2.1.1.pasākuma publiskā finansējuma atmaksu izmantošanu sabiedrības "Altum" kapitāla atdeves nodrošināšanai.

Eiropas reģionālās attīstības fonda finansējuma atmaksas paredzēts izmantot sabiedrības "Altum" kapitāla atdeves nodrošināšanai līdz atbilstības perioda beigām saskaņā ar Eiropas Parlamenta un Padomes Regulas (ES) Nr. 1303/2013 (2013. gada 17. decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 44.panta 1.daļas c) sadaļu, kas paredz, ka atmaksas var izmantot finanšu instrumenta maksas samaksāšanai.Plānotais apjoms izdevumu segšanai par izmantoto pašu kapitālu kopā visā 4.2.1.1.pasākuma īstenošanas laikā no aizdevumu un garantiju instrumenta publiskā finansējuma atmaksām no 2016. līdz 2034.gadam tiek plānots:* aizdevumiem 0,3 milj. *euro* 16 gadu periodā;
* garantijām 2,0 milj. *euro* 18 gadu periodā.

***5. noteikt, ka sabiedrības "Altum" aizdevums tiek kombinēts ar grantu 50% apmērā.***Spēkā esošais MK noteikumu Nr. 160 regulējums nosaka, ka sabiedrības "Altum" aizdevums energoefektivitātes paaugstināšanai var tikt kombinēts ar grantu līdz 35%. Ņemot vērā, ka nav indikāciju, ka sabiedrības "Altum" aizdevumu dēļ tiek kavēta energoefektivitātes paaugstināšanas projektu finansēšana privātajā sektorā, Ekonomikas ministrija ierosina to dzīvojamo māju īpašniekiem, kas nevar piesaistīt privātā sektora finansējumu, nodrošināt pēc iespējas vienlīdzīgāku atbalstu, arī saņemot 50% grantu. Vēršam uzmanību, ka sabiedrības "Altum" aizdevuma saņemšanai joprojām būs nepieciešams vismaz vienas kredītiestādes atteikums nodrošināt finansējumu energoefektivitātes projekta finansēšanai. Papildus arī sabiedrības "Altum" aizdevumiem tiks noteikta aizdevuma likme, kas nekonkurēs ar kredītiestādēm.  |
| 3. Projekta izstrādē iesaistītās institūcijas un publiskas personas kapitālsabiedrības  | Ekonomikas ministrija, Finanšu ministrija, Centrālā finanšu un līgumu aģentūra un AS "Attīstības finanšu institūcija Altum" |
|  4. Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. Sabiedrības mērķgrupas, kuras tiesiskais regulējums ietekmē vai varētu ietekmēt
 | Sabiedrība "Altum", daudzdzīvokļu dzīvojamo māju dzīvokļu īpašnieki, dzīvokļu īpašnieku pilnvarotās personas, pārvaldnieki, energoservisa kompānijas. |
| 1. Tiesiskā regulējuma ietekme uz tautsaimniecību un administratīvo slogu
 | Noteikumu projekts neparedz ietekmi uz administratīvo slogu.Noteikumu projekta īstenošanu nodrošinās sabiedrība "Altum".Noteikumu projekts paredz pozitīvu ietekmi uz tautsaimniecību, jo nodrošina, ka tiek veikti uzlabojumi 4.2.1.1.pasākuma īstenošanas nosacījumiem, ar mērķi sekmēt daudzdzīvokļu dzīvojamo māju energoefektivitātes pasākumu ieviešanu. |
| 1. Administratīvo izmaksu monetārs novērtējums
 |  |
| 1. Atbilstības izmaksu monetārs novērtējums
 | Nav attiecināms |
| 1. Cita informācija
 | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |
| **VI. Sabiedrības līdzdalība un komunikācijas aktivitātes** |
| 1. Plānotās sabiedrības līdzdalības un komunikācijas aktivitātes saistībā ar projektu
 | Noteikumu projekts ir ievietots Ekonomikas ministrijas tīmekļa vietnē. |
| 1. Sabiedrības līdzdalība projekta izstrādē
 | Nav |
| 1. Sabiedrības līdzdalības rezultāti
 | Nav |
| 1. Cita informācija
 | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas
 | Noteikumu projekta izpildē ir iesaistīta Ekonomikas ministrija, Finanšu ministrija, CFLA un sabiedrība "Altum". |
| 1. Projekta izpildes ietekme uz pārvaldes funkcijām un institucionālo struktūru.

Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildi nodrošinās Ekonomikas ministrija un sabiedrība "Altum" savas darbības ietvaros. |
| 1. Cita informācija
 | Nav |

**Ministru prezidenta biedrs,**

**ekonomikas ministrs A. Ašeradens**

**Vīza: Valsts sekretārs Ē. Eglītis**

Selickis

67013161

Dainis.Selickis@em.gov.lv

1. <http://tap.mk.gov.lv/doc/2016_03/EMAnot_03032016_4211SAM.422.doc> [↑](#footnote-ref-3)